ΓΡΑΠΤΗ ΕΡΩΤΗΣΗ E-1099/01

υποβολή: Olle Schmidt (ELDR) προς το Συμβούλιο

(9 Απριλίου 2001)

Θέμα: Βοήθεια στους πληγέντες από τον κυκλώνα Μitch

Μετά την ερήμωση που έφερε σε μεγάλες περιοχές στην Ονδούρα και τον θάνατο δέκα χιλιάδων ατόμων που προκάλεσε ο κυκλώνας Mitch, η ΕΕποσχέθηκε να στηρίξει το έργο για την ανοικοδόμηση με ποσό άνω των 2,2 δισ. σουηδικών κορωνών.

Σήμερα, περισσότερο από δύο έτη μετά την καταστροφή, φαίνεται ότι μόλις το ένα δέκατο αυτού του ποσού έφθασε στα θύματα του κυκλώνα.

Ενώ άλλα κράτη έχουν ολοκληρώσει τα έργα τους, ούτε ένα δέκατο από τα δισεκατομμύρια της ΕΕ δεν έχει εκταμιευθεί. Τοπόλοιπο ποσό φαίνεται ότι έχει σκαλώσει στις Βρυξέλλες.

Ποία πρωτοβουλία θα λάβει το Συμβούλιο για να αλλάξει ο τρόπος εργασίας ώστε να αποφευχθεί παρόμοιο λάθος σε περιπτώσεις καταστροφών στο μέλλον;

Απάντηση

(27 Σεπτεμβρίου 2001)

Όπως γνωρίζει καλά ο αξιότιμος κ. βουλευτής η πολιτική συνεργασίας της ΕΕ διεξάγεται από την Επιτροπή η οποία έχει ήδη αναλάβει μια διαδικασία μεταρρύθμισης ώστε να προλαμβάνονται ορισμένες από τις ελλείψεις για τις οποίες της έγινε κριτική κατά το παρελθόν.

Σε σχέση με το περιφερειακό πρόγραμμα για την ανασυγκρότηση της Κεντρικής Αμερικής, η Ευρωπαϊκή Επιτροπή συνέστησε μια ειδική διοικητική οντότητα για την εφαρμογή του προγράμματος συνοδευόμενη από τη μεταβίβαση της διαχείρισής του σε ειδική μονάδα που δημιουργήθηκε στην αντιπροσωπία της Επιτροπής στη Μανάγκουα. Η Επιτροπήπέβαλε στο Συμβούλιο και, βεβαίως, στο Ευρωπαϊκό Κοινοβούλιο, την Πρώτη ετήσια έκθεση για τηνλοποίηση και την εποπτεία του Σχεδίου Δράσης για τις προσπάθειες ανασυγκρότησης στην Κεντρική Αμερική.

Το Συμβούλιο παρακολουθεί από πολύ κοντά την κατάσταση και κάλεσε την Επιτροπή να προβεί, χωρίς καθυστέρηση και με τα ενδεδειγμένα μέσα, στηνλοποίηση του Σχεδίου Δράσης της ΕΕ στην Κεντρική Αμερική.

Το Συμβούλιο διατηρεί επίσης ανοιχτή ανταλλαγή απόψεων σχετικά με το θέμα με τους εταίρους στην Κεντρική Αμερική μέσω του Διαλόγου Σαν Χοσέ. Στην XV Υπουργική Διάσκεψη Σαν Χοσέ - EE που πραγματοποιήθηκε στη Βόννη στις 20 Μαΐου 1999, οι Υπουργοί συζήτησαν τη συμβολή της ΕΕ και της Κεντρικής Αμερικής στην αντιμετώπιση των συνεπειών του κυκλώνα Mitch. Οι χώρες της Κεντρικής Αμερικής αναγνώρισαν την ταχεία και γενναιόδωρη ανταπόκριση της ΕΕ η οποία ανήλθε σε ποσό μεγαλύτερο του ενός δισεκατομμυρίου ευρώ, και εξέφρασαν την ικανοποίησή τους για το Σχέδιο Δράσης της ΕΕ για τις προσπάθειες ανασυγκρότησης στην Κεντρική Αμερική, το οποίο ανέρχεται σε 250 εκατομμύρια ευρώ. Οι Υπουργοί συμφώνησαν ότι το πρόγραμμα ανασυγκρότησης θα πρέπει να αντιμετωπίσει, πέρα από την απλή ανασυγκρότηση, και τα διαρθρωτικά προβλήματα στην Κεντρική Αμερική, με τη μετατροπή των κοινωνιών.

Με την ευκαιρία αυτή η Κεντροαμερικανική πλευρά εκτίμησε την αναστολή εξυπηρέτησης του χρέους και τις αποφάσεις μείωσης του χρέους στον Όμιλο του Παρισιού, τις διμερείς απαλείψεις του χρέους και τις συμμετοχές στην πολυμερή διευκόλυνση εξυπηρέτησης του χρέους, όπως και τις νέες ευρωπαϊκές πρωτοβουλίες για τη μείωση του χρέους.

Με την ευκαιρία της XVI Υπουργικής Διάσκεψης Σαν Χοσέ - EE που πραγματοποιήθηκε στη Βιλαμούρα στις 20 Φεβρουαρίου 2000, και τα δύο μέρη τόνισαν τη σημασία της χωρίς καθυστέρησηλοποίησης του Σχεδίου Δράσης για τις προσπάθειες ανασυγκρότησης στην Κεντρική Αμερική και σημείωσαν την ύπαρξη άλλων μακροπρόθεσμων προγραμμάτων που χρηματοδοτούνται από τα κράτη μέλη. Και τα δύο μέρηπενθύμισαν ότι η εκτέλεση αυτών των προγραμμάτων ανασυγκρότησης θα έπρεπε να διεξαχθεί αφού ληφθείπόψη το γενικό πλαίσιο της Δήλωσης της Στοκχόλμης, με στόχο τη συμβολή στην μετατροπή των Κοινωνιών της Κεντρικής Αμερικής, ενεργώντας μέσα σε ένα διαφανές και αποκεντρωμένο πλαίσιο και εξασφαλίζοντας την ενεργό συμμετοχή της κοινωνίας των πολιτών, των ΜΚΟ και του ιδιωτικού τομέα στη διαδικασία ανασυγκρότησης.

Με την ευκαιρία του VII Διαλόγου Σαν Χοσέ που πραγματοποιήθηκε στη Γουατεμάλα στις 26 Μαΐου 2001, οι Υπουργοί χαιρέτισαν με ενδιαφέρον την έκθεση προόδου σχετικά με την ενίσχυση που χορήγησε η Ευρωπαϊκή Επιτροπή ως το τέλος του 2000 και, ειδικότερα, σχετικά με τα αποτελέσματα που επιτεύχθηκαν με το Σχέδιο Δράσης για τις προσπάθειες ανασυγκρότησης στην Κεντρική Αμερική.

Τελικά, στον τομέα της πρόληψης των καταστροφών και της ετοιμότητας, θα πρέπει επίσης να γίνει αναφορά στη διάθεση από μέρους της Επιτροπής, από τον Ιούλιο του 1998 και εξής, 5,6 εκατομμυρίων ευρώ στο σχέδιο που αφορά την Κεντρική Αμερική του προγράμματος DIPECHO (για την πρόληψη, τον κατευνασμό και την προετοιμασία για την αντιμετώπιση των καταστροφών για τα έτη 1996-1998). Στόχος του σχεδίου είναι να καταστεί λιγότερο ευάλωτος ο πληθυσμός της περιοχής που είναι περισσότερο εκτεθειμένος σε αυτού του είδους τις καταστροφές. Το πρόγραμμα επικεντρώνεται σε δύο πλευρές: ενίσχυση της ικανότητας τόσο των εθνικών όσο και των περιφερειακών θεσμικών οργάνων να αντιδρούν σε φυσικές καταστροφές και προώθηση της ανταλλαγής πληροφοριών καθώς και, του συντονισμού μεταξύ των κοινοτήτων, των φορέων πολιτικής προστασίας και της τοπικής διοίκησης.